**Приложение № 4** към чл. 8а, ал. 1

*от Наредба за условията и реда за извършване на екологична оценка на планове и програми (Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)*

 ДО

 ДИРЕКТОРА НА

 РИОСВ ПЛОВДИВ

ИСКАНЕ

за преценяване на необходимостта от извършване на екологична оценка (ЕО)

от **Община Асеновград**

(име, фирма, длъжност)

**Относно:** ***На писмо с Ваш изх.№ О-3275-1/29.10.2020 г.***

УВАЖАЕМА Г-ЖО ДИРЕКТОР,

Моля да ми бъде издадено решение за преценяване на необходимостта от екологична оценка на **„План за интегрирано развитие на община Асеновград 2021 – 2027 г.“.**

(наименование на плана/програмата)

Във връзка с това предоставям следната информация по **чл. 8а, ал. 1** от Наредбата за условията и реда за извършване на екологична оценка на планове и програми:

**1. Информация за възложителя на плана/програмата (орган или оправомощено по закон трето лице):**

Име: Община Асеновград

Пълен пощенски адрес: 4230, общ. Асеновград, обл. Пловдив, пл.“Акад. Николай Хайтов“ № 9

Телефон/факс/ел. поща (е-mail): 0331/62050; 0331/20245;

Лице за връзка: Величко Праматаров – гл. експерт в отдел “УПМС“ при община Асеновград;

Пълен пощенски адрес: 4230, общ. Асеновград, обл. Пловдив, пл.“Акад. Николай Хайтов“ № 9

Телефон/факс/ел. поща (е-mail): 0331/20250, 0882/515065

**2. Обща информация за предложения план/програма**

**а) Основание за изготвяне на плана/програмата - нормативен или административен акт**

В изпълнение на чл. 23 от Закон за регионално развитие (ЗРР) и чл.19, ал.1 от Правилника за прилагане на Закона за регионално развитие (ППЗРР)

**б) Период на действие и етапи на изпълнение на плана/програмата**

Времевият период на действие на плана е 2021 – 2027 г.

Етапите на изпълнение са следните:

Със заповед на кмета се сформира работна група по подготовка, изготвяне и одобрение на ПИРО. В нея следва да са представени възможно най-много представители на заинтересованите страни в общината. Останалите заинтересовани лица трябва да има постоянен достъп до информация за процеса и възможност за даване на становища и предложения при изготвянето на ПИРО, а в последствие и при неговата реализация.

Със заповед на кмета изготвянето на ПИРО се възлага на външен изпълнител (при спазване изискванията на ЗОП) или със собствен капацитет. Кметът е този, който, чрез заповед, организира и публично обсъждане на проекта на ПИРО и на ЕО по реда на чл. 20 от Наредбата за условията и реда за извършване на екологична оценка на планове и програми в случаите, в които такава оценка е била изискана.

Общинският съвет е органът, който приема ПИРО на общината и контролира осигуряването на съответствие на общия устройствен план с плана за интегрирано развитие.

Заинтересованите лица имат право да дават аргументирани предложения при изготвянето на ПИРО и да получават информация при поискването ѝ.

Одобреният план за интегрирано развитие на община се представя от кмета на общината пред съответния областен съвет за развитие в срок до три месеца от неговото приемане от съответния общински съвет. ПИРО и решението на общинския съвет за неговото приемане се публикуват на страницата на общината в интернет, както и на портала за обществени консултации на Министерския съвет.

**в) Териториален обхват (транснационален, национален, регионален, областен, общински, за по-малки територии) с посочване на съответните области и общини**

Община Асеновград се намира в Южна централна България (в Южен централен регион за планиране), Област Пловдив. Общинският център – гр. Асеновград – е разположен на около 15 км югоизточно от областния център – гр. Пловдив. В южна посока, на около 80 км общината

има връзка и с друг областен център – гр. Смолян. В източна посока, отново на около 80 км се

намира и гр. Кърджали. Малко по-близо, в западна посока общината има връзка с областния

център на област Пазарджик (около 50 км).

Общината е разположена в дефилето на река Чепеларска и нейния изход от Родопите към Тракийската низина. Поради тази причина Асеновград се явява естествена връзка между Централна България, Централните Родопи и Беломорието. Общата площ на общината е 663

кв. км1 (11,1% от областта), което я нарежда на второ място сред всички общини в област

Пловдив.

Общините, с които граничи са: Куклен, Родопи, Садово, Първомай, Лъки от област Пловдив; Черноочене от област Кърджали; и Баните и Чепеларе от област Смолян.

Община Асеновград обхваща два териториално обособени района. Едната част от нея е разположена в Тракийската низина, а другата обхваща части от Родопите. Релефът на

Тракийската низина е равнинен. Планинската част на общината обхваща терени от Родопите. Те са най-старонагънатата планинска част у нас. Представляват огромен масив от ридове с различна дължина и посока, наклонени към изток и дълбоко нарязани от речните долини и котловинни понижения.

**г) Засегнати елементи от Националната екологична мрежа (НЕМ)**

В обхвата на плана, попадат следните защитени зони по Натура 2000:

* - BG0002015 “Язовир Конуш” **за опазване на дивите птици, обявена със Заповед** РД-367 от 16.06.2008 г. на МОСВ;
* BG0002073 Добростан **за опазване на дивите птици, обявена със Заповед** №РД-528 от 26.05.2010 г. на МОСВ;
* BG0000194 Река Чая за **опазване на природните местообитания и дивата флора и фауна , обявена със Заповед** РД – 688 от 25.08.2020 г. на МОСВ;
* BG0000436 Река Мечка за **опазване на природните местообитания и дивата флора и фауна , приета с Решение № 122/02.03.2007 г. от МС;**
* BG0000437 Река Черкезица за **опазване на природните местообитания и дивата флора и фауна , приета с Решение № 122/02.03.2007 г. от МС;**
* BG0000438 Река Чинардере за **опазване на природните местообитания и дивата флора и фауна , приета с Решение № 122/02.03.2007 г. от МС;**
* BG0001031 Родопи-Средни за **опазване на природните местообитания и дивата флора и фауна, обявена със Заповед, приета с Решение № 661/16.10.2007 г. и изменена с Решение № 811/16.11.2010 г. на МС;**

Защитени територии по смисъла на ЗЗТ:

|  |  |  |  |
| --- | --- | --- | --- |
| № | ЗАЩИТЕНИ ТЕРИТОРИИ | ЗЕМЛИЩЕОБЩИНА | Заповед за обявяване |
|   |     РЕЗЕРВАТИ |   |   |
| 1. | Резерват “Червената стена” | с. Бачково с. Добростан с. Орешец общ. Асеновград | Зап.№ 2631 от 21.04.1962г. на ГУГ |
| 2. | Дъбето | с. Нови изворобщ. Асеновград | Заповед № РД-650/23.11.2000г.на МОСВ |
| 3. | Чинар дере | с. Тополовообщ.Асеновград | Зап.№ РД-420/14.11.1995 г. на МОС |
| 4. | Аязмото | с. Конушобщ. Асеновград | Заповед № РД-897/22.11.2001 г. на МОСВ |
| 5. | Усойката | с. Добростанобщ. Асеновград | Зап.№ РД-334/31.03.2003 г. на МОСВ |
| 6. | Лале баир | гр. Асеновград | Зап.№ РД-335/31.03.2003 г. на МОСВ/разширена/ |
| 7.  | Караджов камък | с. Мостовос. Сини връх | Зап.№ РД-1015/06.08.2003 г.на МОСВ |
| 8. | Гонда вода | с. Бачковообщ. Асеновград | Заповед № РД-328/31.03.2003 г. на МОСВ |
| 9. | Находище на дървовидна хвойна  | с. Бачково общ. Асеновград | Заповед № РД-1465/12.12.2003 г.на МОСВ |
| 10. | Анатема | гр. Асеновград общ. Асеновград | Зап.№РД1201 от 18.11.2004 г. на МОСВ |
| 11. | Клувията – Дива вода | с. Бачковос. Добростанобщ. Асеновград | Зап.№ РД-780 от 16.10.2007 г. на МОСВ |
| 12. | Находище на Атинска мерендера | кв. Горни Воден, гр. Асеновград, общ. Марица | Заповед № РД-416/30.05.2014 г.  |
|  13. |    Марциганица  |  с. Добростанобщ. Асеновград | Заповед № 55/29.01.1980г.на КОПС  |
| 1. | Белинташ | с. Сини връх общ. Асеновград | Зап.№ РД-1464/12.12.2003 г. на МОСВ |
| 2. | Гаргина дупка-/пещера/ | с. Мостово общ. Асеновград | Зап.№ РД-1005/04.08.2003 г. на МОСВ |

**д) Основни цели на плана/програмата**

 Целите и приоритетите на настоящия план за развитие са съобразени с изискването засъгласуваност с основните стратегически документи на глобално, европейско, национално и

регионално ниво. Те са плод на съзнателно прилагане на основния принцип в планирането*„Мисли*

*глобално – действай локално“*. Практически това означава намиране на рационални решения на общинско ниво в подкрепа на 17-те глобални цели на устойчивото развитие, формулирани в документа „Дневен ред 2030“. В рамките на Европейския съюз, Документът за размисъл „Към устойчива Европа до 2030 г.“ очертава рамката за планиране на развитието от националните, регионалните и местните власти на страните членки. Този документ пренася в следващия планов период основните постановки на действащите сега Стратегия „*Европа* *2020“*, Териториалния дневен ред на ЕС 2020 и Общата стратегическа рамка на ЕС до 2020 г., като ги адаптира към бързо променящите се реалности. Визията, целите, приоритетите и мерките на стратегическата част на ПИРО Асеновград са хармонизирани с предвижданията на НСРР (2012-2022) и АНКПР (2013–2025), както с Националната програма за развитие „България 2030“ и секторните стратегии в страната. ПИРО се рамкира от Интегрирана териториална стратегия за развитие на Южен централен регион за периода 2021-2027 (ИТСР).

Достойнство на настоящият документ е, че той отчита и доразвива успешните начинания на

ОПР Асеновград (2014-2020) и насочва усилията и ресурсите в посока към надграждане на

успешните инициативи и преодоляване на негативните тенденции в социално- икономическото, културно и пространствено развитие на общината.

**е) Финансиране на плана/програмата (държавен, общински бюджет или международни програми, други финансови институции)**

Планът се изготвя със средства от общинския бюджет.

**ж) Срокове и етапи на изготвянето на плана/програмата и наличие (нормативно регламентирано) на изискване за обществено обсъждане или друга процедурна форма за участие на обществеността**

Със заповед на кмета изготвянето на ПИРО се възлага на външен изпълнител (при спазване изискванията на ЗОП) или със собствен капацитет. Кметът е този, който, чрез заповед, организира и публично обсъждане на проекта на ПИРО и на ЕО по реда на чл. 20 от Наредбата за условията и реда за извършване на екологична оценка на планове и програми в случаите, в които такава оценка е била изискана.

Общинският съвет е органът, който приема ПИРО на общината и контролира осигуряването на съответствие на общия устройствен план с плана за интегрирано развитие.

Заинтересованите лица имат право да дават аргументирани предложения при изготвянето на ПИРО и да получават информация при поискването ѝ.

Одобреният план за интегрирано развитие на община се представя от кмета на общината пред съответния областен съвет за развитие в срок до три месеца от неговото приемане от съответния общински съвет. ПИРО и решението на общинския съвет за неговото приемане се публикуват на страницата на общината в интернет, както и на портала за обществени консултации на Министерския съвет

**3. Информация за органа, отговорен за прилагането на плана/програмата**

Д- р Христо Грудев – Кмет на община Асеновград.

**4. Орган за приемане/одобряване/утвърждаване на плана/програмата**

Общински съвет - Асеновград.

5. (не е задължително за попълване)

Моля да бъде допуснато извършването само на екологична оценка (ЕО)/В случаите по чл. 91, ал. 2 от Закона за опазване на околната среда (ЗООС), когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС поради следните основания (мотиви):

………………………………………………………………………………………………………..........………………………………………………………………………………………………………..........Приложение:

А. Информация по чл. 8а, ал. 2 от Наредбата за условията и реда за извършване на екологична оценка на планове и програми:

1. Характеристика на плана/програмата относно:

**а) инвестиционните предложения по приложение № 1 към чл. 92, т. 1 и приложение № 2 към чл. 93, ал. 1, т. 1 и 2 към ЗООС и/или други инвестиционни предложения с предполагаемо значително въздействие върху околната среда, спрямо които предлаганият план/програма определя критерии, нормативи и други ръководни условия от значение за бъдещото им разрешаване или одобряване по отношение на местоположение, характер, мащабност и експлоатационни условия:**

Планът за интегрирано развитие на община Асеновград като стратегически документ обвързва сравнителните предимства и потенциал за развитие на местно ниво с ясно дефинирана визия, цели и приоритети за развитие, свързани общо от стремежа към по-висок жизнен стандарт на хората в общината и устойчиво развитие на територията. Какви предложения ще бъдат реализирани в него ще бъдат предмет на отделни процедури по ОВОС.

б**) мястото на предлагания план/програма в цялостния процес или йерархия на планиране и степен, до която планът/програмата влияе върху други планове и програми:**

В своята същност ***Планът за интегрирано развитие на община Асеновград (ПИРО)***

***2021-2027 г.*** е основополагащ, стратегически документ и важен инструмент за управлението

на общината през следващите седем години. Пространственият обхват на ПИРО включва цялата територия на общината. Определени са зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за коопериране със съседни общини. Планът за интегрирано развитие на общината е със средносрочно действие, като времето за неговото изпълнение съвпада със следващия програмен период на ЕС до края на 2027 година.

**в) значение на плана/програмата за интегрирането на екологичните съображения, особено с оглед насърчаването на устойчиво развитие:**

Основната цел на ***Планът за интегрирано развитие на община Асеновград (ПИРО) 2021-2027 г*** . е да даде и да предложи обща рамка и последователност от конкретни действия за устойчиво и интегрирано развитие на местно ниво, обединени в конкретна програма за действие. Цялостна концепция за развитие на местно ниво, отчитаща изискванията за интегриран подход, ресурсна ефективност, опазване на околната среда и адаптация към промените. Решенията на задачите, които произтичат от основната цел съответстват на нормативната уредба за регионалното развитие и на съвременните постановки за интегрирано пространствено планиране и устойчиво развитие.

**г) екологични проблеми от значение за плана/програмата:**

Екологичните условия в община Асеновград, в частност град Асеновград, се формират от взаимодействието и взаимното влияние на определени природни и антропогенни фактори.

Екологичната проблематика е неразделна част от аналитичната и стратегическата част на плана. В плана е описано състоянието на компонентите на околната среда. Вниманието е фокусирано върху компонентите на околната среда и управлението на отпадъците в общината. Посочени са най-важните проблеми и рискове за състоянието на околната среда в общината. Един от тези проблеми е изменението на климата. Общите хоризонтални мерки свързани в борбата за изменението на климата са два основни вида:

▪ **Мерки за ограничаване** изменението на климата (предприемането на превантивни

мерки, свързани с ограничаване на вредното въздействие на човешката дейност, допринасящо за парниковия ефект);

▪ **Мерки за адаптация** към изменението на климата (предприемането на мерки, свързани

с предвиждането и определянето на негативните социални и икономически последици, свързани с измененията на климата; преодоляване на възникналите щети; идентифициране на възможностите, появили се следствие климатичните изменения).

Първият тип мерки са свързани с анализ и оценка на антропогенните фактори, които довеждат до увеличение на вредните емисии на парникови газове. Следват необходимите превантивни действия, които да неутрализират източниците на вредни емисии. Необходимо е да се осигурят ефективни начини, които да гарантират осъществяването на функциите, зависими от заменените енергийни източници.

Вторият тип мерки е насочен към вече възникналите изменения на климата. Мерките за адаптация включват и точно предвиждане на предстоящите негативни явления и процеси, застрашаващи производството и потреблението на обществата. Необходимо е да се заложат мерки, които не само реагират спрямо настоящата ситуация, но и предхождат появата на бъдещи щети. Мерките за адаптация следва да се разглеждат и като начин за разглеждане на климатичните изменения като възможност. Наложените проблеми и ограничения позволяват преразглеждането и преоткриването на по-слабо популярните и използвани потенциали, стимулиращи устойчиво развитие.

Гореизложеното и действащата към настоящия момент стратегически и законова рамка,позволяват да бъдат откроени някои основни хоризонтални мерки, които да ръководятполитиките и да обосновават дейностите и проектите на община Асеновград в периода 2021-2027 година. Те се основават на приетия от Министерството на околната среда и водите ***Трети*** ***национален план за действие по изменение на климата.***

**д) значение на плана/програмата за изпълнението на общностното законодателство в областта на околната среда:**

В ПИРО ще бъдат засегнати цели за опазване на околната среда, заложени в различни национални и европейски стратегии, планове, програми и др. като:

* *Националната програма за развитие: България 2020* (НПР БГ2020)
* *Националната стратегия за регионално развитие (НСРР) за периода 2012-2022 г.*
* *Националната стратегия за околна среда 2009 - 2018 г. и Планът за действие за периода 2009 - 2018 г.*
* *Национална стратегия за управление и развитие на водния сектор в България*
* *Национален план за управление на отпадъците 2014-2020*
* *Стратегия за развитие на транспортната система на Република България до 2020 г.*
* *Директива на Съвета 92/43/ЕИО от 21.05.1992 г. за запазването на природните местообитания и на дивата флора и фауна*
* *Директива на Съвета 2009/147/ЕО от 30 ноември 2009 година за опазването на дивите птици*

- на местно ниво:

* *Регионален план за развитие на Южен централен район за планиране периода 2014 - 2020 г.*
* *Националната програма за развитие: България 2020* (НПР БГ2020)

*Националната стратегия за регионално развитие (НСРР) за периода 2012-2022 г.*

* *Национална стратегия за управление и развитие на водния сектор в България;*
* *Национален план за управление на отпадъците 2014-2020 г.*
* *Стратегия за развитие на транспортната система на Република България до 2020 г.*
* *Директива на Съвета 92/43/ЕИО от 21.05.1992 г. за запазването на природните местообитания и на дивата флора и фауна*
* *Директива на Съвета 2009/147/ЕО от 30 ноември 2009 година за опазването на дивите птици*
* *Програма за намаляване на нивата на замърсителите и достигане на установените норми в атмосферния въздух в община Асеновград за периода 2020-2024* година.
* *Концепция за пространствено развитие на Община Асеновград за периода 2014-2020 г.*

**е) наличие на алтернативи:**

По време на подготовката на проекта за ПИРО са проведени обсъждания на алтернативи по всяка от предвидените дейности и възможните устройствени решения свързани с управление на територията. В хода на работата представители на общинската администрация, местни структури за управление на територията, технически специалисти, експлоатационни дружества, включително експерти и заинтересовани лица от местната общественост са обсъдили и възприели най-приемливите варианти на ПИРО, всеки от гледна точка на ведомството, което представлява.

Представените на етап предварителен проект на ПИРО отразяват вижданията на експертите - автори на разработката. Критериите за избор на алтернативите, залегнали в окончателната версия на проекта на ПИРО, ще бъдат:

* Устойчивост на предложеният план;
* Положително въздействие върху околната среда и инфраструктурата;
* Благоприятни условия на жизнена среда;
* Възможности за оптимално използване на обхванатата територия.
* Алтернативи за местоположение на устройствените зони, предвидени в плана.

**За реализацията на плана са разгледани следните алтернативи:**

 ***Алтернатива 0 - Нулева алтернатива, равносилна на отказ от реализирането на ПИРО***

Нулевата алтернатива е свързана с неизпълнение на ПИРО на гр. Асеновград. При „нулевата алтернатива” ще се запази сегашното екологично състояние, за което са характерни описаните екологични проблеми по-горе и евентуално тяхното задълбочаване.

 ***Алтернатива 1 – Реализиране на ПИРО***

Като *Алтернатива 1* се разглежда реализирането на представения проект на ПИРО на гр. Асеновград. В него не се разглеждат различни алтернативни варианти.

Разгледаните алтернативи за интегрирано развитие на общината, допуска извършването им по време на размножителния период, което не би довело до вероятно прогонване и компрометиране на размножителния процес. При избора на предложените и възприети алтернативни предложения са взети предвид мненията на заинтересованите лица и фактори като: местоположение, параметри на застрояване, техническо изпълнение, период на реализиране и др.

*Алтернатива 1* може да бъде реализирана в два варианта:

* вариант едно - реализацията на плана, без да бъдат приложени смекчаващите мерки;
* вариант две - реализацията на плана, с прилагане на предложени смекчаващи мерки за предотвратяване, намаляване и възможно отстраняване на неблагоприятните въздействия от осъществяване на проекта за ПИРО.

Във връзка с изложеното, предпочитана от гледна точка на опазване на околната среда и човешкото здраве е алтернатива 1 - реализирането на ПИРО във вариант две.

2. Обосновка на конкретната необходимост от изготвянето на плана/програмата:

ПИРО има за цел дългосрочното позитивно развитие на територията на Асеновград за създаване на по-добра среда за живеене и труд на населението на града.

След направения анализ на съществуващата градска структура, при който са отчетени всички фактори на въздействие и ролята на града като общински център и опорен пункт за националната селищна мрежа, с плана се цели:

* Запазване и доразвитие на историческата структура на града и прилежащите територии;
* Нарастване на урбанизираната територия с над 500 ха;
* Жилищните територии – налични и бъдещи да бъдат с преобладаващо парцелно застрояване;
* Централната градска част да запази характера си на застрояване с цел съхранение на историческия облик, наситен с недвижими културни ценности;
* Ново предвидените жилищни територии в стара и нова строителна граница да се усвояват с предимно малко етажно застрояване;
* Производствените територии да бъдат уплътнявани, а новите, с цел по-голяма свобода на инвестициите, да се организират като смесени зони;
* Нарастване на териториите за обществено обслужване;
* Особено внимание да се отдели на зелените територии – паркове, улично придружаваща зеленина и изолационна такава. Това ще подобри микроклиматичните характеристика на територията.
* Рекреацията в и извън селищната територия да се организирана така, че да се съчетае с маршрутно-познавателния туризъм.
* Новопроектиран обходен път /южно и югоизточно на града/- трасетата свързани с републиканската пътна мрежа;
* Развитие на главната улична мрежа: районни артерии II Б клас с габарити на уличното платно между 18 и 21 м по двете пътни ленти с или без разделителни ивици;
* Улици IV клас и трасета от вътрешните градски рингове, които да се свързват с районните артерии и събирателните такива;
* Кръстовища тип “кръгови” или на “ниво” с ж.п. линията в производствените територии;
* Трасета на обслужващи и събирателни улици в новопредложените територии/ жилищни и производствени/.

 С плана “Организация на движението” да се решат: степента на моторизация, натоварвания на уличната мрежа, светофарно регулиране на кръстовищата, пешеходните връзки и паркирането в града.

С приемането на нов ПИРО се очаква трайно подобряване на икономическото, социалното и екологичното състояние на общинската територия, което да окаже общо положително въздействие върху околната среда.

**3. Информация за планове и програми и инвестиционни предложения, свързани с предложения план/програма:**

Планът за интегрирано развитие на община Асеновград дава цялостна концепция за положителното развитие на територията, на града. Обектите реализирани към момента са преминали съответните процедури по ЕО или ОВОС.

4**. Характеристики на последиците и на пространството, което е вероятно да бъде засегнато, като се отчитат по-специално:**

а) вероятността, продължителността, честотата и обратимостта на последиците:

**Въздействие върху Атмосферен въздух**

Източници на емисии в атмосферния въздух на територията на Община Асеновград са стопански субекти от:

• преработващия сектор – с отраслови единици в металургията, машиностроенето, дървообработващата, химическата, хранително-вкусовата, леката и др. промишлености;

• обслужващия сектор – транспорт, строителство, търговия, услуги, култура и образование, здравеопазване и др.

Влияние върху КАВ, по отношение на праховите частици, оказва също жилищният сектор, най-вече с емисиите от локалното отопление на жилищата. През последните години особено значение придобиват също строителните дейности, както и незадоволителното състояние на инфраструктурата.

Качеството на атмосферния въздух (КАВ) в гр. Асеновград се контролира от РИОСВ – Пловдив, и се следи чрез пунктовете за мониторинг на въздуха, които са част от Националната система за мониторинг на околната среда (НСМОС):

**ПМ „Долни Воден”** – отговарящ на условията за градски фонов пункт за ФПЧ10. Разположен е в централната част на кв. Долни Воден, Асеновград, в зона с предимно жилищни сгради и незначителен автомобилен трафик.

При този мониторинг е установено превишение на нормите за ФПЧ₁₀ на територията на община Асеновград. Понастоящем измерванията се извършват с ръчно пробонабиране, денонощно (без почивни/празнични дни).

В гр. Асеновград са разположени градските фонови пунктове:

1. ПМ „Долни Воден“;

Изменение на КАВ в гр. Асеновград, водещо до влошаване качеството на живот на хората и увреждане на околната среда (нива превишаващи СГН=40 μg/m3 за опазване на човешкото здраве) е локализирано предимно в централните градски части, в териториите, прилежащи на транспортните артерии: „Борислав“, „Васил Левски“, „Цар Иван Асен II“, „Съединение“, „Христо Ботев“, „България“, „6-ти януари“ и централните части на кв. Долни Воден, засягайки площ с размер на 2,5 km², обитавана от 29 500 жители.

През 2017 г. по ОПОС 2014 – 2020 Г. община Асеновград разработи „Програма за намаляване на нивата на замърсителите и достигане на установените норми в атмосферния въздух в община Асеновград“, за периода 2020-2024 година.

 **Очакваното въздействие върху атмосферния въздух е:**
- **с вероятност** – не се очакват отрицателни въздействия при реализирането на целите в ПИРО на гр. Асеновград. Дейностите ще се осъществяват в унисон с Програма за намаляване на нивата на замърсителите и достигане на установените норми в атмосферния въздух в община Асеновград за периода 2020-2024 година.

- **с продължителност** – дълготрайна, през целия период на действие на новия ПИРО;
- **с честота** – постоянна;
- **с обратимост** – необратимо;
- **кумулативно** – не се очаква;

 **Въздействие върху земите и почвите:**

На територията на гр. Асеновград се срещат няколко вида почви:

***Алувиално-ливадни*** - притежават рохкав строеж, не са пластични, имат малко съпротивление при обработка и благоприятен въздушен режим. Тъй като върху тях виреят много добре зеленчуци, алувиално-ливадните почви са с ниско естествено плодородие, за повишаване, на което трябва да се приложат редица мероприятия - интензивно торене с органични и минерални торове.

 ***Канелено-горски почви*** - тези почви се отличават с понижено плодородие, което е най- високо сред типичните канелени почви. При тях след прилагане на необходимите земеделски мероприятия могат успешно да виреят почти всички житни култури - царевица, памук, тютюн, някои овощни видове, зеленчуци.

 ***Делувиални почви*** *–* те са неразвити и слаборазвити, образувани върху делувиални наноси (поройни конуси) в подножията на планинските терени и при съвременно периодично отлагане на нови материали. Главен фактор за образуване на тези почви е човекът, който е унищожил естествената растителност на високите и силно наклонени терени и е улеснил силната ерозия.

 Наблюдава се тенденция на безконтролно изхвърляне на основно строителни отпадъци от страна на строителните фирми или частни лица в земеделски земи в близост до града. В следствие на което се увреждат почвите и се унищожава хумусният слой на почвата.

**Очакваното въздействие върху земите и почвите е:**
- **с вероятност** – чрез по-доброто обособяване на зони, съответно дейности, се предполага, че прилагането на ОУП ще ограничи сегашното замърсяване на почвите, което ще е пряко положително въдействие. Предвидено е увеличаване на урбанизираната територия с 500 ха, което ще доведе до загуба на естествен терен, което е пряко отрицателно въздействие.
- **с продължителност** – дълготрайна, през целия период на действие на новия ОУП;
- **с честота** – постоянна;
- **с обратимост** – възможна, при промяна на плана и обособяване на терена за друго предназначение;
- **кумулативно** – очаква се увеличаване на антропогенното влияние върху земеделските земи, които ще станат урбанизирани територии.

**Въздействие върху водите**

**Повърхностни води**

Град Асеновград попада в обсега на две повърхностни водни тела, които имат следните показатели съгласно ПУРБ (2016 – 2021):
 1. BG3MA500R103 (Река Чепеларска от гр. Асеновград до устие и Крумовски колектор): лошо екологично и химично състояние;
 2. BG3MA500R104 (Река Чепеларска от река Юговска до гр.Асеновград и р.Луковица): умерено екологично и добро химично състояние.

Мониторингови пунктове за контрол на водите в региона на Асеновград са два: пункт BG3MA05213MS0590(оперативен мониторинг) – Река Чепеларска след гр. Асеновград и пункт BG3MA05213MS0591 - Река Чепеларска преди гр. Асеновград.

Основен воден ресурс за питейна вода на гр. Асеновград се явяват водоизточниците: БПС “Катуница” – 10 бр. сондажни кладенци – чрез помпи; “40-те извора” – 2 бр. дренажи – чрез помпи; “Клувията” – 1 бр. каптаж – гравитачно.

Качеството на водата от основните водоизточници е добро.

 **Подземни води**

Подземните водни тела на територията на град Асеновград са:
 1. BG3G00000Pt050 (Пукнатинни води - Централно Родопски комплекс), като съгласно ПУРБ на ИБР(2016 – 2021) тялото е в добро химично и добро количествено състояние.
 2. BG3G000000Q013 (Порови води в Кватернер - Горнотракийска низина), като съгласно ПУРБ на ИБР(2016 – 2021) тялото е в лошо химично и добро количествено състояние.

3. BG3G00000Pt041(Карстови боди - Централно Родопски масив), като съгласно ПУРБ на ИБР(2016-2021) тялото е в добро химично и добро количествено състояние.

Територията на гр. Асеновград е разположена над подземно водно тяло BG3G000000Q013 /Порови води в Кватернер - Горнотракийска низина/. То заема централните части на разглеждания район. Алувиалните (терасни и алувиални конуси) и пролувиални отложения са образувани от р. Марица и р. Чая. Цялото ПВТ има площ – 2817.53 км², разкрита площ- 2817,53 км². Естественият ресурс на ПВТ е 8677,77 л/с, разполагаеми ресусурси 7941,50 л/с. Водоносния хоризонт е изграден от пясъци, глини, гравелити, валуни. Средна дебелина на ПВТ е 1 – 20 м. Среден коефициент на филтрация на отложенията и почвите покриващи ПВТ – 1-0,1 м/ден, пористост 35-40%. Площ на зоната на подхранване на ПВТ - 2727 кв.км. Среден модул на подземния отток - 4,1 л/сек/км². ПВТ се подхранва от реките и деретата притоци на р. Марица, от инфилтриралите се валежи и поливни води, от подпочвените води на южната оградна верига, които подземно се изливат в алувия.

Подпочвените води в района на Асеновград се движат на дълбочина от 7 - 122 метра, а в Тракийската низина на 7-8 метра. На територията на града се намират два пункта за количествен мониторинг на подземни води.

Във връзка със строителството на различни обекти е проведено хидрогеоложко проучване на територията на Асеновград. Установено е наличие на грунтови води, формирани в делувиалните и алувиалните отложения на река Чепеларска. Те се подхранват от реката, от падналите атмосферни валежи и от карстовите води, изливащи се подземно от склоновете на Родопите при "40-те извора".

**Очакваното въздействие върху водите е:
- с вероятност – пряка, положителна –** заложените в ОУП цели ще спомогнат за подобряването на канализационната система в града, като от най-съществено значение е изграждането на ПСОВ, което ще реши дългостоящия проблем със заустването на непречистените води в р. Чепеларска.
- **с продължителност** – дълготрайна, през целия период на действие на новия ОУП;
- **с честота** – постоянна;
- **с обратимост** – необратимо;
- **кумулативно** – не се очаква.

**Въздействие върху биоразнообразието**

***Растителност***

Асеновградският край изобилства с богата и разнообразна растителност. Влиянието на топлия климат, ранно настъпващата пролет и бързия преход към високо планинската част на Родопите създават отлични условия за съществуването на различни дървесни и тревисти видове.

Дивата растителност в града е съсредоточена основно по р. Чепеларска, с дървесни видове главно върби и тревостой от мезофитни и хигрофитни растения. Самата река е местообитание на характерна за тази надморска височина хидрофитна флора.

 Особено важна за зелената система на града е парковата растителност. Съставена е от различни дървесни видове, като източен чинар, липа, кестен, див рожков, хибридна топола, американски ясен и др. От храстите се използват за озеленяване форзиция, хибискус, люляк, различни лоницери и др.

 За запустелите земи са характерни съобщества от рудерална растителност, в състава на които влизат главно коприва, тревист бъз, лобода, вълча ябълка, щир, различни видове млечки и др. Общата им площ не е голяма и се влияе от антропогенната дейност.

 Както по-големите зелени площи, като „Малката” и „Голямата” алея и Крайречния парк, така и по-малки от категорията квартални градинки са поддържани добре и запазени от антропогенно влияние, което би ги нарушило.

**Животински свят**

Фауната обитаваща територията на гр. Асеновград е главно синантропна, с видове, както изцяло зависещи от човешките постройки, така и не толкова свързани с тях – хлебарки, гекон, полудив гълъб, гугутка, врабчета, бързолети, обикновена кукумявка, забулена сова, домашна мишка, сив и черен плъх, различни видове прилепи, белка и др. Същевременно, парковете и особено окрайнините на града и р. Чепеларска предоставят места за укритие и хранене, а нерядко и за размножаване, на животни и от различни извънградски местообитания – зелена крастава жаба, зелен гущер, ястреби, синигери, горска зидарка, обикновена чинка, кълвачи, сврака, катерица и др.

Целите заложени в ПИРО на гр. Асеновград биха имали двуяко влияние върху растителния и животинския свят на града. Увеличаването на урбанизираната територия ще доведе до загуба на местообитания, а шумът при осъществяване на строителните дейности ще създаде безпокойство на околния животински свят. От друга страна, заявеното в ПИРО особено внимание върху зелените територии е предпоставка за извършване на подобрения в тази част от градската среда, която е от много голямо значение за биоразнообразието във всеки един антропогенен център.

Очакваното въздействие върху биоразнообразието е:
- **с вероятност** – пряка, положителна – в ПИРО е предвидено доразвиване на зелената система на града, като важен структурен и композиционен елемент в устройството на селищната среда, влияещ благоприятно върху населението.
- **с продължителност** – дълготрайна, през целия период на действие на актуалния ПИРО;
- **с честота** – постоянна;
- **с обратимост** – необратимо;
- **кумулативно** – залесяването с нови дървесни и растителни видове ще увеличи площта на зелените територии, което ще допринесе за подобряване структурата и баланса на зелената система на града във функционален и териториален аспект и ще има положително въздействие върху микроклимата на прилежащите урбанизирани територии.

**Въздействие върху ландшафта**

Ландшафтното устройство на град Асеновград се обуславя основно от антропогенното въздействие, характерно за всяко населено място, както и частично от природо-географските характеристики на региона - географско положение, релеф, климатични и водни ресурси, почвена и геоложка характеристика и биологично разнообразие.

Територията му е с площ 78,012 кв. км., при надморска височина 232 м. Разположен е по двата бряга на река Асеница (Чепеларска, Чая). На север и изток покрива малка част от Горнотракийската низина, а на юг и запад навлиза в Западни Родопи. Различието на релефа в отделни части на града е предпоставка за формиране на специфични микроландшафтни единици с характерни за тях климатични, почвени, геоложки и биологични характеристики.

**Очакваното въздействие върху ландшафта е:**
- **с вероятност** – пряка, положителна – ще бъдат определени нови ясни граници на предназначението на различните видове територии, което е наложително предвид динамиката на разрастване на града. Ще се избегне рискът от хаотично застояване и опасността от нерегламентираната промяна на природни ландшафти за сметка на урбанизираните.
- **с продължителност** – дълготрайна, през целия период на действие на новия ПИРО;
- **с честота** – постоянна;
- **с обратимост** – възможна, при промяна на предназначението на територията и обособяване на терена за друго предназначение;
- **кумулативно** – ще се увеличи площта на урбанизирания ландшафт , за сметка на намаляването на агроландшафта.

**Въздействие върху населението и човешкото здраве**

Обекти подлежащи на здравна защита се явяват жилищните сгради, детските, учебни и лечебни заведения, обектите на хранителната промишленост, спортни и терени за отдих.

 Обекти имащи специфичен хигиенно-охранителен статут са водоизточниците за питейно водоснабдяване.

По отношение на преобладаващото болшинство от жилищните сгради в землището на град Асеновград трябва да се отбележи, че в настоящия момент те се намират на значително разстояние спрямо съществуващите производствени зони и са извън обхвата на въздействие на вредни за здравето фактори.

 Рисковите фактори на територията на землището на Асеновград могат да бъдат разгледани като два типа. Едните произтичащи от изграждане на нови стопански обекти, обекти на инфраструктурата и благоустройството, а други произтичащи от експлоатацията на съществуващите такива.

При строителството това са: шум от подемно-транспортна техника, прах с различен фракционен състав от извършване на изкопни дейности за залагане на фундаменти, разтоварване на строителни материали, оформяне на площадки и други, токсични газове и сажди в атмосферния въздух от работните площадки при работа на двигателите с вътрешно горене на различни МПС, ползвани при строителство.

От съществуващите обекти, това са - шум емитиран от преминаващи и паркиращи МПС в жилищните зони и в района на други обекти, подлежащи на здравна защита.

По-значителни въздействия върху здравето на хората могат да се очакват основно в работната среда на производствените обекти от разглежданата територия.

**Очакваното въздействие върху населението и човешкото здраве е:**
- **с вероятност** – пряка, положителна - предвид целите на плана да създаде съвременна планова основа на градските територии, съобразена с европейските нормативни рамки. Ще се регламентират ясно площите за застрояване, ще се развие зелената система.
- **с продължителност** – дълготрайна, през целия период на действие на новия ПИРО;
- **с честота** – постоянна;
- **с обратимост** – възможна, при промяна на предназначението на територията и обособяване на терена за друго предназначение;
- **кумулативно** – ще се подобри начина на управление на териториите, ще се увеличи площта на зелената система, ще се подобри състоянието на инфраструктурата.

**Въздействие от емисии на вредни физични фактори**

Основни източници на шум са транспортните комуникации и производствените предприятия, действащи на територията на града.

 През землището на град Асеновград минават два пътя от републиканската пътна мрежа – N 86 и N 58 в посока към Смолян и Кърджали, два третокласни 667 и 804 – в посока съответно Първомай и Чирпан. Северно от града преминават, първокласен път N8 и автомагистрала Тракия. В градът влизат и два пътя от общинската пътна мрежа.

***Главна улична мрежа***

 Тя в голямата си част е изградена и благоустроена и с обособени рингове, развързващи се с входящи и изходящи пътни трасета.

 Събирателни улици са четвъртокласни, а останалата улична мрежа е изградена от улици 5 и 6 клас.

 В ЦГЧ са изградени 5 броя кръгови кръстовища.

***Производствени предприятия***

В икономическо отношение стопанските отрасли в града, извършена на база зает персонал, има следния вид:

- първичен сектор - селско стопанство, горско стопанство - 5.7 %

- вторичен сектор - промишленост - 79.1 % и строителство - 15,2 %.

*Първичен сектор*

 Селскостопанският отрасъл е традиционен и структуроопределящ за община, но за града той има допълваща роля.

В градът са регистрирани 132 земеделски производители.

*Вторичен сектор*

Вторичният сектор в града е представен от предприятия в хранително-вкусовата промишленост, химическата, машиностроителната, шивашката друга промишленост.

В града има две изявени производствени зони – северна и североизточна. Състоянието им може да се охарактеризира като не добре уплътнени територии с остарели фондове.

***Лъчения***

Източници на лъчения, са електропроводите, съоръженията за телеко-муникация и далекосъобщения.

Електроснабдяването на град Асеновград се осъществява от националната електроенергийна система на страната посредством електропроводи 110 кV до откритите разпределителни уредби - ОРУ 110 kV на подстанции ”Асеновград”. От тези подстанции излизат въздушни и кабелни електропроводи 20 кV до трансформаторните постове СрН. Съществуващите електропроводи са в добро техническо състояние, с добри преносни възможности и висока механическа устойчивост.

Електромагнитни лъчения се генерират от електропреносната присъединителна мрежа, телекомуникационните и далекосъобщителни съоръженията, които са изградени според изискванията на нормативната уредба*,*  което предполага липсата на риск или минимален такъв от електромагнитни лъчения за населението и елементите на околната среда.

***Радиация***

По информация от Регионален доклад за състоянието на околната среда през 2016 г. в Пловдивска област радиационният гама фон е в границите на характерните за страната фонови стойности.

Не са наблюдавани повишавания на специфичните активности на естествени и техногенни радионуклиди в атмосферния въздух на града и стойностите не се различават от измерените през предходната година.

Определените специфични активности на радионуклиди в почвите от пункта за наблюдение са в естествения за страната диапазон.

**Очакваното въздействие върху вредни физични фактори е:**
- **с вероятност** – пряка, отрицателна, по време на строителството, и пряко положителна, предвид организиране на производствените зони и изграждане на нова и подържане старата ВиК и транспортна инфраструктура.
- **с продължителност** – дълготрайна, през целия период на действие на новия ПИРО;
- **с честота** – постоянна;
- **с обратимост** – възможна, при промяна на предназначението на територията и обособяване на терена за друго предназначение;
- **кумулативно** – ще се увеличи тяхната честота, предвид увеличаването на урбанизираните територии.

 **Въздействие на образуваните отпадъци**

На територията на град Асеновград се генерират битови, строителни, производствени и опасни отпадъци. Най-голямо е количеството на битовите отпадъци, които се формират от домакинствата, предприятията, търговията и др. Основни проблеми на общината през последните години са: неспазване на технологичните изисквания при депониране на ТБО, ликвидиране на нерегламентираните сметища, организацията по събирането и транспортирането на ТБО, липса на разделно събиране в по-малките населени места и последващо рециклиране. Твърдите битови отпадъци основно се предават за обезвреждане чрез депониране на „Регионален център за обезвреждане на твърди битови отпадъци“ на Общините Асеновград, Първомай, Садово, Куклен и Лъки” с КР № 451-Н0-И0-А0 / 2019г.

Границите на районите и честотата на сметосъбиране и сметоизвозване са определени със Заповед на Кмета на Община Асеновград. Община Асеновград е сключила договор за въвеждане на разделно събиране на отпадъците от опаковки с «Екоколект» АД, на НУБА - с „Екобатери” АД, на ИУЕЕО – с „Елтехресурс” АД. Към момента системата за разделно събиране на отпадъците обхваща гр. Асеновград и населени места в общината. Част от опасните отпадъци, които се генерират на територията на община Асеновград се предават на лицензирани фирми за оползотворяване и/или за последващо третиране. Неорганизираните сметища в последните години са едни от много сериозните и трудно разрешими проблеми в общината. Причините за това са грубото неспазване на законите и ниско екологично съзнание на обществеността. Забелязва се, че дори и след проведени кампании по ликвидиране на тези замърсявания, след време те отново се появяват на различни места. Независимо дали замърсяването е предизвикано от изоставени или неконтролирани отпадъци, то представлява риск, защото може да се разпространява чрез водите и въздуха.

За град Асеновград се наблюдават следните тенденциите за нивата на образуване на БО, СО, ПО и ОО:

* Количествата на образуваните битови отпадъци ще нарастват, в резултат на очаквания икономически растеж, повишаване на доходите и потреблението на домакинствата. Независимо от това, може да бъде предположено стабилизиране на количествата БО, отчитано от общинската администрация, в резултат на засилване на контрола от нейна страна и подобряване качеството на постъпващата информация.
* При определянето на тенденциите за образуването на производствени неопасни отпадъци следва да се отчетат колебанията в дейността на различните промишлени сектори и големите генератори на отпадъци. Бъдещото развитие на отраслите, които са основни причинители на отпадъци, като преработваща, химическа, дървообработваща, лека и хранително-вкусовата промишленост, ще бъде определящо за общото количество на образуваните отпадъци.
* В средносрочен и дългосрочен аспект може да бъде прогнозирано намаляване на количествата на образуваните опасни отпадъци, в резултат на изпълнението на мерките, предвидени в съответните фирмени програми, свързани с предотвратяване на образуването и намаляване съдържанието на опасни вещества в отпадъците.

**Очакваното въздействие от образуваните отпадъци е:**
- **с вероятност** – пряка, положителна, ПИРО ще даде възможност за регламентиране на конкретни площадки, които да са отредени за дейности свързани с рециклирането и оползотворяването на отпадъци.
- **с продължителност** – дълготрайна;
- **с честота** – постоянна;
- **с обратимост** – необратимо;
- **кумулативно** – ще има увеличаване на площадките за третиране на отпадъци, но това ще е положителна тенденция във връзка с поставените цели за намаляване на техните количества.

б) кумулативните въздействия:

 Предвид характера на Плана, не се очаква кумулиране на отрицателни въздействия върху видовете и местообитанията, вкл. птици, предмет на опазване в защитени зони в резултата от въздействие на предвижданията на Плана, спрямо осъществените, одобрените, нереализирани до момента или планирани други планове, програми, проекти и/или инвестиционни предложения.

в) трансграничното въздействие:

Предвид площта, местоположението, обхвата на проекта на ПИРО не се предполага трансгранично въздействие.

г) рисковете за човешкото здраве или околната среда, включително вследствие на аварии, размер и пространствен обхват на последствията (географски район и брой население, които е вероятно да бъдат засегнати)

Реализацията на предвижданията на ПИРО няма вероятност да доведе до риск за здравето на хората или околната среда. Разширяването на урбанизираните територии се обосновава с прилагането на по-високи стандарти за различните функционални системи и устройствени среди. Наред с това идват възможностите и задълженията за опазване на околната среда, възможностите за развитие на туризма (с акцент на спортния и културно – историческия туризъм), възможностите за ефективно използване на природните ресурси, възможностите за задоволяване на нуждите на бизнеса и др. Същите следва да бъдат доказани и утвърдени с анализи и прогнози, свързани именно с изработването на нов Общ устройствен план .

д) очакваните неблагоприятни въздействия, произтичащи от увеличаване на опасностите и последствията от възникване на голяма авария от съществуващи или нови предприятия/съоръжения с нисък или висок рисков потенциал, съгласувани по реда на ЗООС, за случаите по чл. 104, ал. 3, т. 3 от ЗООС:

В района на гр. Асеновград 8 промишлени обекта са контролирани по Закона за защита от вредното въздействие на химични вещества и смеси. В територията на града попадат два обекта, класифицирани като предприятие/съоръжение с висок рисков потенциал: „Калцит” АД (производител на калциев карбид, калциев карбонат, гасена и негасена вар) и Складовата база на фирма ”Газтрейд” АД. Съгласно нормативните изисквания, тези предприятия са разработили съответните технически решения за ограничаване на последиците от аварии. В случай на такава са предвидени мерки за нейното ликвидиране и ограничаване.

Местопложението на предидените нови производствени зони, както и предвиденото уплътняване на старите такива е избрано така че, ако има нови съоржнеия с рисков потенциал те да бъдат максимално далече от жилищните зони. Трябва да се има предвид, че всяка такава инсталация, преди въвеждането ѝ в експлоатация ще премине процедурите по ОВОС и класификация за рисков потенциал, където ще бъде преценено безопасното отстояние на обекта.

е) величината и пространственият обхват на въздействията (географски район и брой на населението, които е вероятно да бъдат засегнати):

Ще бъде засегната цялата територия на община Асеновград, с приблизителен брой на населението 60 517 бр. жители.

ж) ценността и уязвимостта на засегнатата територия (вследствие на особени естествени характеристики или на културно-историческото наследство; превишението на стандартите за качество на околната среда или пределните стойности; интензивно земеползване):

По отношение на атмосферния въздух, собственият мониторинг извършван в града показва изменение на КАВ, водещо до влошаване качеството на живот на хората и увреждане на околната среда (нива превишаващи СГН=40 μg/m3 за опазване на човешкото здраве), като такова се наблюдава предимно в централните градски части, в териториите, прилежащи на транспортните артерии.

# На територията на град Асеновград попадат подвърхнстно водно тяло - BG3MA500R103 (Река Чепеларска от гр. Асеновград до устие и Крумовски колектор): което е с лошо екологично и химично състояние и подземно водно тяло - BG3G000000Q013 (Порови води в Кватернер - Горнотракийска низина), което е с лошо химично и добро количествено състояние. Територията на град Асеновград засяга частично три защитени зони по смисъла на Закона за биологичното разнообразие (ЗБР) - *BG 0000194 „Река Чая”, BG 0002073* *„Добростан”,*  *BG 0001031 „Родопи-Средни”* и Защитена местност „Анатема” - Обявена със Заповед № РД-1201/18.11.2004 г. на МОСВ, защитена територия по смисъла на Закона за защитените територии. Град Асеновград е изключително интересен и привлекателен център с хилядолетна история и богато културно-историческо наследство, за което говорят множеството артефакти от неолита, тракийския, римския, византийския периоди и първата българска държава. Недвижимото културно наследство на Асеновград включва 115 обявени и регистрирани недвижими културни ценности (НКЦ) - паметници на културата, като 7 са с национално значение.

з) въздействието върху райони или ландшафти, които имат признат национален, общностен или международен статут на защита:

На територията на община Асеновград попадат, попадат следните защитени зони по Натура 2000:

* BG0002015 “Язовир Конуш” **за опазване на дивите птици, обявена със Заповед** РД-367 от 16.06.2008 г. на МОСВ;
* BG0002073 Добростан **за опазване на дивите птици, обявена със Заповед** №РД-528 от 26.05.2010 г. на МОСВ;
* BG0000194 Река Чая за **опазване на природните местообитания и дивата флора и фауна , обявена със Заповед** РД – 688 от 25.08.2020 г. на МОСВ;
* BG0000436 Река Мечка за **опазване на природните местообитания и дивата флора и фауна , приета с Решение № 122/02.03.2007 г. от МС;**
* BG0000437 Река Черкезица за **опазване на природните местообитания и дивата флора и фауна , приета с Решение № 122/02.03.2007 г. от МС;**
* BG0000438 Река Чинардере за **опазване на природните местообитания и дивата флора и фауна , приета с Решение № 122/02.03.2007 г. от МС;**
* BG0001031 Родопи-Средни за **опазване на природните местообитания и дивата флора и фауна, обявена със Заповед, приета с Решение № 661/16.10.2007 г. и изменена с Решение № 811/16.11.2010 г. на МС;**

Защитени територии по смисъла на ЗЗТ:

|  |  |  |  |
| --- | --- | --- | --- |
| № | ЗАЩИТЕНИ ТЕРИТОРИИ | ЗЕМЛИЩЕОБЩИНА | Заповед за обявяване |
|   |     РЕЗЕРВАТИ |   |   |
| 1. | Резерват “Червената стена” | с. Бачково с. Добростан с. Орешец общ. Асеновград | Зап.№ 2631 от 21.04.1962г. на ГУГ |
| 2. | Дъбето | с. Нови изворобщ. Асеновград | Заповед № РД-650/23.11.2000г.на МОСВ |
| 3. | Чинар дере | с. Тополовообщ.Асеновград | Зап.№ РД-420/14.11.1995 г. на МОС |
| 4. | Аязмото | с. Конушобщ. Асеновград | Заповед № РД-897/22.11.2001 г. на МОСВ |
| 5. | Усойката | с. Добростанобщ. Асеновград | Зап.№ РД-334/31.03.2003 г. на МОСВ |
| 6. | Лале баир | гр. Асеновград | Зап.№ РД-335/31.03.2003 г. на МОСВ/разширена/ |
| 7.  | Караджов камък | с. Мостовос. Сини връх | Зап.№ РД-1015/06.08.2003 г.на МОСВ |
| 8. | Гонда вода | с. Бачковообщ. Асеновград | Заповед № РД-328/31.03.2003 г. на МОСВ |
| 9. | Находище на дървовидна хвойна  | с. Бачково общ. Асеновград | Заповед № РД-1465/12.12.2003 г.на МОСВ |
| 10. | Анатема | гр. Асеновград общ. Асеновград | Зап.№РД1201 от 18.11.2004 г. на МОСВ |
| 11. | Клувията – Дива вода | с. Бачковос. Добростанобщ. Асеновград | Зап.№ РД-780 от 16.10.2007 г. на МОСВ |
| 12. | Находище на Атинска мерендера | кв. Горни Воден, гр. Асеновград, общ. Марица | Заповед № РД-416/30.05.2014 г.  |
|  13. |    Марциганица  |  с. Добростанобщ. Асеновград | Заповед № 55/29.01.1980г.на КОПС  |
| 1. | Белинташ | с. Сини връх общ. Асеновград | Зап.№ РД-1464/12.12.2003 г. на МОСВ |
| 2. | Гаргина дупка-/пещера/ | с. Мостово общ. Асеновград | Зап.№ РД-1005/04.08.2003 г. на МОСВ |

Недвижимото културно наследство на Асеновград включва 115 обявени и регистрирани недвижими културни ценности (НКЦ) - паметници на културата, като 7 са с национално значение:
- Църквата „Св.Георги” при Метоха – художествен;
- Църква „Св. Успение Богородично”/”Дълбоката/ - Архитектурно-строителен и художествен;
- Църквата „Св.Георги” – художествен;
- Църква „Св.Георги”, - архитектурно-строителен;
- Комплекс „Св.Георги Амбелински” – архитектурно художествен;
- Архитектурно-градоустройствен комплекс „Св.Богородица –рибната” - архитектурно строителен, художествен;
- Параклис „Св.Иван”/Св.Йоан”,”Св.Ян”/ – художествен, архитектурно-строителен.
Групови паметници на културата са:
- "Метошката махала";
- "АМБЕЛИНО";
- Групов паметник на културата по ул. "Трети март", "Изложение" и "Ради Овчаров";
 В така формираните три зони на групови паметници/ недвижимите културни ценности са общо 51- предимно жилищни и обществени сгради и църковни обекти.
 Другите НКЦ са 5-църкви (части от тях или стенописи), едно училище, една фабрика, ж.п.гара и множество жилищни и жилищно търговски сгради. Други НКЦ – предимно параклиси не са в строителните граници на града.

Въздействието върху защитените територии и недвижимите културни ценности ще е положително. При обособяването на ясни строителни граници и обхват на зоните се намалява опасността от нерегламентираната промяна на природни ландшафти за сметка на урбанизираните и от негативни въздействия върху незасегнатите, до момента, зони.
При реализирането на Планаще се осъществят в пълна степенсъвременните европейски тенденции и методите за адаптиране на обектите на културно наследство на гр. Асеновград.

5. Карта или друг актуален графичен материал на засегнатата територия и на съседните ѝ територии, таблици, схеми, снимки и други - по преценка на възложителя, приложения:

***Проект „План за интегрирано развитие на община Асеновград 2021 – 2027“ – 1 бр.***

6. Нормативни изисквания за провеждане на наблюдение и контрол по време на прилагане на плана или програмата, в т.ч. предложение на мерки за наблюдение и контрол по отношение на околната среда и човешкото здраве:

Във връзка с целите на опазване на защитените зони е необходимо:

- запазване на площта на природните местообитания и местообитанията на видове и техните популации, предмет на опазване и

- запазване на естественото състояние на природните местообитания и местообитанията на видове, предмет на опазване в рамките на защитената зона, включително и на естествения за тези местообитания видов състав, характерни видове и условия на средата.

|  |  |  |
| --- | --- | --- |
| **№** | **Мерки** | **Период/фаза на изпълнение** |
| **1** | Осъществява постоянен контрол на инвестиционни дейности; | През целия период на действие на плана |
|  | Спазване на заложените параметри за новите устройствени зони; | При извършване на строителни дейности; |
|  | Използване на алтернативни енергийни източници за отопление в битовия сектор и в производството; | При реализация на ИП, за съответната територия;  |
|  | Навременно извършване на ремонтни работи и поддържане в техническа изправност на настилките на уличната мрежа в населените места;  | През целия период на действие на плана; |
|  | Спазване на забраните и ограниченията в границите на чувствителни зони (СОЗ, природни, културно-исторически обекти и др.); | Проектиране и изпълнение на нови ИП; |
|  | Контролиране на всички зауствания на непречистени отпадъчни води и тяхното отвеждане в канализация ; | След въвеждане на ГПСОВ; |
|  | Контрол на съхранението, транспортирането и третирането на строителните отпадъци при реализиране на планираните дейности; | При реализацията на новите проекти; |
|  | По отношение на възможно шумово въздействие върху населението – контрол за прилагането на съвременни настилки при реализирането на строежа на пътищата, както и изграждане на шумозащитни зелени площи; | При проектиране на новите дейности; |
|  | Да се използват с предимство местни видове дървесна и храстова растителност при извършване на дейности по допълващо озеленяване на улици и открити терени; | При проектиране на озеленяването;  |
|  | Териториите, носители на природни и културни ценности, важните визуални пространства и местата с биоразнообразие да бъдат трайно маркирани на терена и за тях да се разработват подробни планове за управление; | През целия период на действие на плана; |
|  | Контрол по съхраняване на хумусния слой от изкопните работи и използването му при залесяване и рекултивация на нарушените терени; | При извършване на строителни дейности; |

7. Информация за платена такса и датата на заплащане - Платежно към сметката на РИОСВ Пловдив, на основание чл. 1, ал 5, т. 4 от Тарифата за таксите, които се събират в системата на МОСВ.

Б. Електронен носител - 1 бр.

✓Желая решението да бъде издадено в електронна форма и изпратено на посочения адрес на електронна поща.

 Желая да получавам електронна кореспонденция във връзка с предоставяната услуга на посочения от мен адрес на електронна поща.

✓Желая решението да бъде получено чрез лицензиран пощенски оператор.

Дата: …………………… Възложител: ……………………..

 ***инж. Стоян Димитров -***

 ***Зам. – Кмет на община Асеновград***

Съгласувал:

*Инж. Величка Христозова*

*Директор на дирекция ИПУТ*

Изготвил:

*Д. Младенова*

*Началник на отдел ЕОС*